Pulwama Attack में शहीद जवानों के शव को देख रोने लगा बच्चा, गुस्से में बोला- मैं लूंगा बदला, देखें VIDEO  
शहीद जवानों के शव को देख रोने लगा बच्चा.
सोशल मीडिया पर वीडियो तेजी से वायरल हो रहा है.
पीएम मोदी को रोते हुए कहा- मोदी जी इनको बचा लो.
पुलवामा अटैक (Pulwama Attack) के बाद भारत में काफी गुस्सा है. सभी चाहते हैं कि इस हमले का करारा जवाब दिया जाए. 40 जवानों के शहीद होने के बाद कोई न कोई किसी न किसी तरह से शहीद परिवार की मदद कर रहा है. सीआरपीएफ (CRPF) जवानों के शहीद होने की घटना के बाद से सरहद पर तनाव है. पीएम मोदी (PM Narendra Modi) ने देश को भरोसा जताया है कि जवानों की शहादत बेकार नहीं जाएगी. उन्होंने कहा था- "पुलवामा में सीआरपीएफ के जवानों पर हमला निंदनीय है. मैं इस कायराना हमले की कड़ी निंदा करता हूं. हमारे बहादुर जवानों की शहादत बेकार नहीं जाएगी. संपूर्ण राष्ट्र कंधे से कंधा मिलाकर शहीदों के परिवारों के साथ खड़ा है. घायलों की जल्द तंदु़रुस्ती की कामना करता हूं." सोशल मीडिया (Social Media) पर भी लोगों का गुस्सा देखने को मिल रहा है. एक वीडियो वायरल (Viral Video) हो रहा है. जिसमें एक बच्चा रोते हुए पीएम मोदी (PM Modi) से आतंकवाद को मुंहतोड़ जवाब देने की गुहार लगा रहा है. 
सोशल मीडिया पर ये वीडियो तेजी से वायरल हो रहा है. वीडियो में देखा जा सकता है कि मां और बेटे टीवी देख रहे हैं. जिस में शहीदों को अंतिम विदाई दी जा रही थी. जिसको देखकर बच्चा रोने लगता है. मां पूछती है कि तुम क्यों रो रहे हो तो वो रोते हुए कहता है- 'मैं रो रहा हूं क्योंकि हमारे जवान मर गए.'
जब मां पूछती है कि तुम मोदी जी से क्या कहना चाहते हो. बच्चा कहता हैं- 'प्लीज उनको बचा लो.' जिसके बाद बच्चा रोते हुए कहता है- 'मैं बड़ा होकर भारतीय जवान बनूंगा और इसका बदला लूंगा.  मैं अपने देश को बचाऊंगा और बदला लूंगा.'
 
Jai Hind...
तुम टुकड़ो में तोड़ोगे हम चट्टान बनकर खडे रहेंगे
india Army zindabaad..
Mejor vibhuti jindabad #Nikitakaul Mam you are insipiration Mam..
Chitresh Sir Jindabaad #IndianArmyOurPride#IndianArmy#IndianArmy_Jindabad#Indiapic.twitter.com/Puxzi0xAKw
 
पुलवामा (Pulwama Attack) में पहले देश ने 40 सीआरपीएफ (CRPF) जवान खोए फिर 18 फरवरी को हुए एक एनकाउंटर में सेना के चार जवान शहीद हो गए थे. बता दें कि पुलवामा में हुए एन्काउंटर में सीआरपीएफ के काफिले पर हमला करने वाले मास्टरमाइंड कमरान गाजी मार दिया गया है. 18 घंटे तक चली इस मुठभेड़ में मेजर विभूति समेत 4 सिपाही शहीद हो गए थे. वहीं एक ब्रिगेडियर, लेफ्टिनेंट कर्नल और एक कर्नल को गोली लगी थी.